Dimitrij

Ruby Saw

Ruby Saw

Dimitrij
Sorsok 7.

© Ruby Saw © Book Dreams Kiadó

Minden jog fenntartva!

Szerkesztő: Fáy Linett

Borítóterv: Zsigmond-Bárdos Melinda

Kép forrása: Freepik

Felelős kiadó: Book Dreams Kiadó

Elérhetőségek: +3620/461-0685

info@bookdreams.hu • www.bookdreams.hu

facebook.com/bookdreamskiado

instagram.com/bookdreamskiado

ISBN E-pub: 978-963-586-075-3

ISBN Mobi: 978-963-586-076-0

Book Dreams Kiadó

2022

Tracklist:

Dimmie lejátszási listája:

Junkie XL – Def Beat

Le Castle Vania – John Wick Mode

Le Castle Vania – LED Spirals

Le Castle Vania – Shots Fired

Lunatic Calm – Roll The Dice

The Crystal Method – Born Too Slow

The Crystal Method – U.N.K.L.E. - Reign (False Prophet Remix)

The Crystal Method – Weapons Of Mass Distortion

"Azt mondták, gyenge vagyok, mert szülők nélkül nőttem fel. Azt mondom, az a gyenge, aki hagyja, hogy annak nevezzék.„

Dimitrij

Azt hittem, ez egy rossz álom, de idővel rá kellett jönnöm, nem, nem az, minden valóság.

Nem él bennem olyan élénken a gyerekkorom, hiszen nem is volt. Nem éreztem magam gyereknek sosem, ha pedig mégis, akkor arra nem emlékszem.

Egy las vegas-i árvaházban nőttem fel. Idejekorán, ami azt illeti. Elméletileg anyám Oroszországból érkezett Amerikába. Őt is –, mint sok más, hasonló cipőben járó embert – elvitte a könnyű pénzszerzési lehetőség, a tánc. Egzotikus, erotikus, hasonló műfajok, na, meg a prostitúció. Teherbe esett, de legalább volt annyi esze, hogy nem szakította meg a terhességet, hanem kihordott, megszült, azután lemondott rólam. Isten tudja, merre jár, mit csinál, él-e még. Nem is érdekel. Ő nem engem választott, hanem valami mást, valami olyat, ami szerinte jóval többet ér.

Érhet többet egy anya szemében a függetlenség, mint a saját gyermeke?

Igen, persze! Minden ember, minden nő más és más, mindenkiben van egy kis félsz az ismeretlentől, és igen, van, akiben akkora, hogy inkább leadja azt a "plusz súlyt", ami a mély felé húzza. Szívesen belelátnék az ilyen emberek fejébe, vajon mi játszódhat le ilyenkor az agyukban, mert nem tudom megérteni.